Γιώργος Ανδρέου

Ο Γιώργος Ανδρέου (Σέρρες, 17 Ιανουαρίου 1961) είναι Έλληνας συνθέτης, στιχουργός, μουσικός παραγωγός και συγγραφέας. Είναι δραστήριος και στο χώρο της μουσικής για το θέατρο και το σινεμά. Από τον Μάρτιο του 2022 διατελεί καλλιτεχνικός διευθυντής του ΔΗΠΕΘΕ Σερρών και από το 2023, σύμβουλος πολιτισμού της Περιφέρειας Θεσσαλίας.

 Βιογραφία 
Γεννήθηκε στις Σέρρες. Σπούδασε αρχικά νομική στο Αριστοτέλειο Πανεπιστήμιο Θεσσαλονίκης και έπειτα μουσική στην Eλλάδα και την Eυρώπη, ταυτόχρονα παρακολουθώντας σεμιναριακές σπουδές ψυχοακουστικής, ηχοληψίας και μέσων παραγωγής. Παράλληλα ασχολήθηκε με τη σχέση-σύνδεση της Eλληνικής μουσικής τόσο με τα Δυτικά όσο και τα Aνατολικά μουσικά ιδιώματα. Ήταν μέλος του συγκροτήματος Αλερετούρ με τους Στάθη Παχίδη και Βαγγέλη Κοντόπουλο. Έπαιζε επίσης με την «Ταχεία Θεσσαλονίκης» του Νίκου Παπάζογλου, με τον οποίο και συμμετείχε στην Biennale της Βαρκελώνης του 1986. Το 1988 συμμετείχε στον ιστορικό δίσκο των Morel Βουβά Τοπία. 

Από το 2000 είναι άμισθος καλλιτεχνικός διευθυντής του Φεστιβάλ Αστυπάλαιας. Από το 2009 ως το 2012 διετέλεσε διευθυντής του label AΚΤΗ live’n’studio της Sony Music Ελλάδας. Το καλοκαίρι του 2016 παρουσίασε στο Φεστιβάλ Φιλίππων το συμφωνικό έργο «Ημερολόγιο Καταστρώματος Γ'», με μελοποιημένα αποσπάσματα ποιημάτων του Γιώργου Σεφέρη από το αντίστοιχο ποιητικό του έργο. 

Mε τις πολλαπλές ιδιότητες του διευθυντή παραγωγής, ενορχηστρωτή, ηχολήπτη και επιμελητή ηχογράφησης ο Γιώργος Aνδρέου έχει συνεργαστεί μεταξύ άλλων με τους: Nίκο Ξυδάκη, Γιώργο Nταλάρα, Χάρις Αλεξίου, Βασίλη Παπακωνσταντίνου, Νίκο Παπάζογλου, Nίκο Πορτοκάλογλου, Xάρη και Πάνο Kατσιμίχα, Τάνια Τσανακλίδου, Ελένη Τσαλιγοπούλου, Χρήστο Θηβαίο, Μιλτιάδη Πασχαλίδη, Αλκίνοο Ιωαννίδη, Aφροδίτη Mάνου, Δήμητρα Γαλάνη, Ελευθερία Αρβανιτάκη, Παντελή Θαλασσινό, Nίκο Zούδιαρη, Γιώργο Zήκα, Mίνωα Mάτσα, Στάμο Σέμση, Kώστα Xαριτάτο, Mανώλη Γαλιάτσο, Υπόγεια Ρεύματα, Έλιτρον, Βασίλη Παϊτέρη, Μιχάλη Κουμπιό, Γιώργο Κούκιο, Κορίνα Λεγάκη, Αθηνά Ανδρεάδη, Ορέστη Ντάντο, Ευτυχία Μητρίτσα, Κώστα Μπουντούρη και άλλους. Έχει επίσης  συνεργαστεί με την Oρχήστρα Nυκτών Eγχόρδων «Θανάσης Τσιπινάκης» του Δήμου Πατρέων και με πολλά μουσικά σχήματα και σύνολα.

 Συγγραφικό Έργο 
Ο Γιώργος Ανδρέου έχει αρθρογραφήσει συστηματικά σε πολλά έντυπα και ηλεκτρονικά περιοδικά με κείμενα που έχουν χαρακτήρα δημόσιας παρέμβασης και πολιτιστικού και κοινωνικού προβληματισμού. Μεταξύ άλλων έχει γράψει σε προσωπικές στήλες στα περιδικά ΜΕΤΡΟ, Ως3, Κωπηλάτες, Κουλτουρόσουπα, Music Paper κ.ά. καθώς και σε εφημερίδες (Καθημερινή, Τα Νέα, Ελευθεροτυπία κ.ά.). Το 2011 εξέδωσε το πρώτο του μυθιστόρημα με τίτλο Δαίμονας Ξένος (Εκδόσεις Γαβριηλίδης). Το 2016 εξέδωσε την πρώτη του ποιητική συλλογή με τίτλο Απερίσκεπτος Πλοηγός (Μικρή Άρκτος). Περιλαμβάνει ποιήματα που συγκέντρωσε και επεξεργαζόταν για πολλά χρόνια και διαιρείται σε τέσσερις θεματικές ενότητες. Ακολούθησε το 2022 η συλλογή ποιημάτων Χαλίκια.https://www.culturenow.gr/xalikia-nea-poiitiki-syllogi-apo-ton-giorgo-andreoy/

 Θέατρο και Κινηματογράφος 
Eνδεικτικά αναφέρεται η μουσική του για το ντοκιμαντέρ του Πάνου Καρκανεβάτου Η Πνοή της Γης, την ταινία της Όλγας Μαλέα Λουκουμάδες με Μέλι, τις ταινίες του Πάνου Καρκανεβάτου Καλά Κρυμμένα Μυστικά-Αθανασία και Ρουλεμάν, την ταινία Guilt του Βασίλη Μαζωμένου και την τανία του Αντώνη Καφετζόπουλου Υπόθεση Παπάζογλου. Στο θέατρο αξίζει να αναφερθεί η συνεργασία του με το Κρατικό Θέατρο Βορείου Ελλάδος στο έργο Κρίμα Που Είναι Πόρνη του Τζον Φορντ (σκηνοθεσία Γιάννη Χουβαρδά), με το ΔΗΠΕΘΕ Πάτρας στον Ορέστη του Γιάννη Ρίτσου (2001), τη Λυσιστράτη του Αριστοφάνη (2002), την Ηλέκτρα του Ευριπίδη (2003), την Ιφιγένεια εν Αυλίδι του Ευριπίδη (2004), όλα σε σκηνοθεσία Θέμη Μουμουλίδη, καθώς και με το ΔΗΠΕΘΕ Αγρινίου στο έργο Περλιμπλίν και Μπελίσα του Λόρκα (2006) και το ΔΗΠΕΘΕ Σερρών στο έργο Οψόμεθα εις Φιλίππους  - Ιούλιος Καίσαρ 5η Πράξη των Σαίξπηρ/Πλουτάρχου (2008), και τα δύο σε σκηνοθεσία Θοδωρή Γκόνη.

Άλλες θεατρικές του μουσικές: Ο Κατά Φαντασίαν Ασθενής του Μολιέρου (Φεστιβάλ Αθηνών 2009, σκηνοθεσία Γιάννης Μπέζος), Η Βαβυλωνία του Δ. Βυζάντιου (Εθνικό Θέατρο, ΔΗΠΕΘΕ Σερρών και Κομοτηνής 2009, σκηνοθεσία Θοδωρής Γκόνης & Τάσος Ράτζος), ο Άμλετ των Σαίξπηρ/Χειμωνά (Φεστιβαλ Φιλίππων, ΔΗΠΕΘΕ Σερρών, Κανιγκούντα 2010, σκηνοθεσία Γιάννης Λεοντάρης & Θοδωρής Γκόνης), Το Τρίτο Κύμα των Τζόζεφ Ρόμπινετ και Ρον Τζόουνς (Εθνικό Θέατρο 2014, σκηνοθεσία Νίκος Αρβανίτης), Πλούτος του Αριστοφάνη (Φεστιβάλ Αθηνών 2016, σκηνοθεσία Γιώργος Κιμούλης), Αχαρνής του Αριστοφάνη (Φεστιβάλ Αθηνών 2018, σκηνοθεσία Κώστας Τσιάνος), Συρανό ντε Μπερζεράκ του Εντμόν Ροστάν (Θ.Ο.Κ. 2018-19, σκηνοθεσία Αχιλλέας Γραμματικόπουλος) ,  Βρε Καλώς τους των Guy Laurent και Marc de Chauveron (Θέατρο Βρετάνια 2019-20, σκηνοθεσία Πέτρος Φιλιππίδης).

 Δισκογραφία 

 Προσωπικοί Δίσκοι 
 Έτος  Τίτλος  ΔισκογραφικήΕρμηνευτήςΣτιχουργός1989Κορίτσι και Γυναίκα ΛύραΕλένη ΤσαλιγοπούλουΓιώργος Ανδρέου, Θοδωρής Γκόνης 1991 Η Πόλη που Ονειρεύτηκα Sony/ΑκτήΕλένη ΒιτάληΓιώργος Ανδρέου, Θοδωρής Γκόνης1994Δέκα Τελευταία Χρόνια MBIΒασίλης Βασιλόπουλος, Νίκος Ξυδάκης, Κώστας Παυλίδης, Στάμος Σέμσης, Τάνια Τσανακλίδου, Κώστας Χαριτάτος.Γιώργος Ανδρέου, Γιώργος Χρονάς1995Τραγούδια του Παράξενου Κόσμου WarnerΤάνια ΤσανακλίδουΓιώργος Ανδρέου, Ελίνα Αφεντάκη, Μιχάλης Γκανάς, Θοδωρής Γκόνης, Γιώργος Χρονάς1996Αρζεντίνα Sony/ΑκτήΕλένη ΤσαλιγοπούλουΓιώργος Αθανασόπουλος, Γιώργος Ανδρέου, Άγγελος Σφακιανάκης  1996 Μικρή Πατρίδα Μικρή ΆρκτοςΠαντελής Θεοχαρίδης, Μόρφω Τσαϊρέλη, Γιώργος Νταλάρας, Αλκίνοος Ιωαννίδης, Ελένη Τσαλιγοπούλου, Παντελής ΘαλασσινόςΠαρασκευάς Καρασούλος2000Χελιδόνια της Βροχής Sony/ΑκτήΤάνια Τσανακλίδου, Ελένη Τσαλιγοπούλου, Βάκια Στάυρου, Μάριος Φραγκούλης, Δημήτρης Μπάσης, Γιώργος Ανδρέου, Διονύσης ΚαρατζάςΔιονύσης Καρατζάς2006Μυστήριο Τραίνο Sony/Ακτή/ΛύραΧρήστος ΘηβαίοςΓιώργος Ανδρέου, Οδυσσέας Ιωάννου, Πόλυς Κυριάκου, Χρήστος Θηβαίος2014Ζωή Μου Μην Αργείς Μικρή ΆρκτοςΡίτα ΑντωνοπούλουΓιώργος Ανδρέου2015Ποιος μου χάλασε το τραίνο: 12 Μουσικά Παραμύθια Μικρή ΆρκτοςΒασίλης Παπακωνσταντίνου, Κορίνα Λεγάκη, Δήμητρα Σελεμίδου, Δημήτρης ΒουτσάςΠαρασκευάς Καρασούλος, Γιάννης Βασιλόπουλος2020Ο Νοητός ΛύκοςWalnutΓιώργος Νταλάρας, Χρήστος Θηβαίος, Μάρθα ΦριντζήλαΜάνος Ελευθερίου

 Δίσκοι εξ ημισείας 
 Έτος  Τίτλος  ΔισκογραφικήΣυνθέτεςΕρμηνευτής Πληροφορίες1984Σαν Ελληνική ΤαινίαΑΕΜΕ 217 LPΓιώργος Ανδρέου, Στάθης ΠαχίδηςΑλερετούρΔίσκος του συγκροτήματος Αλερετούρ. Τα 11 τραγούδια έγραψαν από κοινού οι Γιώργος Ανδρέου και Στάθης Παχίδης. Στο τραγούδι «Κομοτηνή» οι στίχοι του Θ. Γκαϊφύλλια και στο «Αυτόχειρας», της Ε. Ιωαννίδου. 1994 Της Ζωής μου το Σημάδι FM 234 LP-CDΓιώργος Ανδρέου, Θανάσης ΠολυκανδριώτηςΘεοδοσία Στίγκα Στίχοι και μουσική στα: «Της Ζωής μου το Σημάδι», «Έλα Μια Νύχτα», «Αυτός Ο Κόσμος Δεν Μου Φτάνει», «Έμπα στον χορό», «Μέρα Δεν Χαράζει». Μουσική στο «Όταν Σε Πιάνει Να Κλαις» (στίχοι: Σόνια Ζαχαράτου).2001Υλικό ονείρων Sony/ΑκτήΓιώργος Ανδρέου, Κώστας Λειβαδάς, Σωκράτης ΜάλαμαςΜανώλης Λιδάκης Στίχοι και μουσική στα: «Υλικό Ονείρων», «Μη Μου Μιλάς Μ' Αινίγματα», «Αυτό Το Τραγούδι Σ' Το Χρωστάω», «Εγώ Με την Αγάπη Μάλωσα», «Μ' Έναν Όρκο Μουστικό». Μουσική στα: «Τι Σου Θυμίζω» (στίχοι: Κώστας Φασουλάς) και «Αν Η Ψυχή Είχε Φωνή» (στίχοι: Λάκης Λαζόπουλος).2019Νέος ΚόσμοςΜικρή ΆρκτοςΓιώργος Ανδρέου, Νίκος ΞυδάκηςΚορίνα ΛεγάκηΣτίχοι και μουσική στα: «Όλο μου», «Ένα Κορίτσι και ο Μπαμπάς του», «Goldish (A Lullaby)». Μουσική στα: «Μόλις μου Είπες Σ' Αγαπώ», «Ο Νέος Κόσμος» (στίχοι: Μάνος Ελευθερίου), «Από το Μέρος της Καρδιάς» (στίχοι: Θοδωρής Γκόνης) και «Τα Πάθη της Βροχής» (στίχοι: Κική Δημουλά). Στίχοι στο «Γιορτή» (μουσική: Νίκος Ξυδάκης).

 Θέατρο & Κινηματογράφος 
 Έτος  Τίτλος  ΔισκογραφικήΕρμηνευτήςΣτιχουργός2003Ευριπίδου Ηλέκτρα ΔΗΠΕΘΕ ΠάτραςΔιάφοροιΚ. Χ. Μύρης2004Ευριπίδου Ιφιγένεια εν Αυλίδι ΔΗΠΕΘΕ ΠάτραςΕλένη ΤσαλιγοπούλουΚ. Χ. Μύρης 2004 Λουκουμάδες με Μέλι Sony/ΑκτήΔημήτρης Ζερβουδάκης, Ελένη Τσαλιγοπούλου, Αθηνά Ανδρεάδη, Βασιλική ΚαρακώσταΘοδωρής Γκόνης2008Αθανασία Sony/ΑκτήΕλένη Τσαλιγοπούλου, Γιώτα Νέγκα, Μίλτος ΠασχαλίδηςΟδυσσέας Ιωάννου2010Guilt SonyΜιχάλης ΠορφύρηςΑθηνά Ανδρεάδη

 Συλλογές 
 Έτος  Τίτλος  ΔισκογραφικήΕρμηνευτήςΣτιχουργός2001Κοιτάζοντας πίσωSony/Ακτή/Λύρα/MBIΔιάφοροιΔιάφοροι2004Όταν τραγουδάς ψυχή μουΠεριοδικό Δίφωνο/Sony/ΑκτήΔιάφοροιΔιάφοροι2007ΑνθολόγιοSony/ΑκτήΔιάφοροιΔιάφοροι

 Συμμετοχές 
Η λίστα περιλαμβάνει δίσκους άλλων καλλιτεχνών, στους οποίους ο Γιώργος Ανδρέου συμμετέχει ως συνθέτης ή/και στιχουργός και αφορά πρώτες εκτελέσεις και όχι επανεκτελέσεις (είτε ζωντανές είτε στο στούντιο).
 Έτος  Τίτλος  ΔισκογραφικήΚαλλιτέχνης Πληροφορίες1991Μαθήματα Πατριδογνωσίας Lyra 4585/6 3LP-2CDΔιάφοροι Συμμετοχή με το ορχηστρικό «Νταλκρός». 1991 Πάλι Μπρος PolydorΟπισθοδρομικοί Μουσική στο «Μήλο» (στίχοι του Άγγελου Σφακιανάκη).1993Πυρκαγιά Με Πυρκαγιά Lyra 4740 LP-CDΒασίλης Παϊτέρης Μουσική στα: «Σε Ήξερα» (πάνω σε παραδοσιακό Ανδαλουσίας), «Ταξίδι», «Έλα να Γίνουμε Αδέρφια» (όλα σε στίχους του Άγγελου Σφακιανάκη), μουσική από κοινού με τον Άγγελο Σφακιανάκη στο «Λόγια Κλειδωμένα» (πάνω σε παραδοσιακό Γιουγκοσλαβίας, στίχοι Βαγγέλη Κωνσταντινίδη). 1993 Ζωγραφιστά Τραγούδια MBI 10582 LP-CDΜιχάλης Κουμπιός Στίχοι από κοινού με τον συνθέτη στο «Φιλί, Φιλάκι». Ερμηνευτής στο «Κι Έπεφτε Το Κορμάκι Σου». 1993 Άγαμοι Θύται WarnerΆγαμοι Θύται Στίχοι και μουσική από κοινού με τον Στάθη Παχίδη στο «Δεν Είμαστε Για Πουθενά». 1993 Οι δικοί μας Τσιγγάνοι 7η ΔιάστασηΔιάφοροι Συμμετοχή με τα ορχηστρικά «Νταλκρός» και «Αυτοσχεδιασμός» (με τον Βασίλη Σαλέα). 1994 Μυστικά Σημάδια MBI 10599 LP-CDΑναστασία Μουτσάτσου Στίχοι και μουσική στα «Ποιος Καημός», «Το Λιμάνι», «Όλα Τα Δύσκολα», «Όταν Τραγουδάς Ψυχή Μου». 1994 Καράβι Καρδιά 7η Διάσταση 028 LP-CDΚώστας Παυλίδης Στίχοι και μουσική στα «Μεγάλο Παραμύθι» (εμπνευσμένο από μελωδία του O. Z. Livaneli), «Για Σένα» και «Καράβι Καρδιά». 1994 Ένα με τη Θάλασσα Columbia 476808 LP-CDΣτέλλα Κονιτοπούλου Στίχοι και μουσική στο «Ένα Με Τη Θάλασσα». 1995 Γυναίκες Είναι οι Νύχτες WEA 11970 LP-CDΝανά Παναγιώτου Στίχοι και μουσική στα «Χρόνια Σε Περιμένω», «Εγώ Ψυχή Μου» και «Το Φιλί Που Πεθύμησες». 1995 Χρώματα Ελληνικά Columbia 483665 LP-CDΣτέλλα Κονιτοπούλου Μουσική και στίχοι στο «Κάποτε Παλιά» και μουσική στο «Πήρα τα Νησιά Σεργιάνι» (στίχοι: Μάνος Ελευθερίου). 1995 Φεύγεις κι Έρχεσαι Virgin 841397 LP-CDΑνδρέας Λουρίδας Στίχοι και μουσική στα «Πώς Μου Μιλάς Εμένα Έτσι» και «Του Μαύρου Φεγγαριού». 1995 Audio CD 5 Περιοδικό AudioΔιάφοροι Συμμετοχή με το ορχηστρικό «Ηλικία της Θάλασσας».1998CosmosFM RecordsNicosΠροσωπικός δίσκος του Νίκου Χατζόπουλου (Nicos). Μουσική στα ορχηστρικά: «Song» και «World Music».1999Αλλάζει κάθε που βραδυάζει Sony/ΑκτήΕλένη Τσαλιγοπούλου Μουσική και στίχοι στο «Πάρε Με Στ' Όνειρο». Στίχοι στα: «Λόγια της Σιωπής» (μουσική: Κώστας Λειβαδάς) και «Το Κορίτσι στο Φεγγάρι» (μουσική: Δημήτρης Υφαντής). 2000 Γλυκός πειρασμός Sony/ΑκτήΕλένη Τσαλιγοπούλου Μουσική στο «Το Πρόβλημά Μου (Είσ' Εσύ)» (στίχοι: Γιώργος Χρονάς).20025 τραγούδια για ένα καλοκαίρι Sony/ΑκτήΕλένη Τσαλιγοπούλου Στίχοι και μουσική στο τραγούδι «Στα Σύννεφα». 2003 Χρώμα Sony/ΑκτήΕλένη Τσαλιγοπούλου Μουσική και στίχοι στα «Δεν Θα Μ' Εμποδίσουν» και «Είκοσι Χρονών». Μουσική στα: «Γιατί Να Με Πειράζει» (στίχοι: Οδυσσέας Ιωάννου), «Σε Θυμάμαι» (στίχοι: Νίκος Μωραΐτης), «Το Άγγιγμα του Μίδα» και «Δίκλινη Ζωή» (στίχοι: Θοδωρής Γκόνης), στίχοι στο «Παλιά Φωτογραφία» (μουσική: Κώστας Λειβαδάς). 2003 Κώστας Καρυωτάκης: Κάνε τον πόνο σου άρπα Minos/EΜΙΔιάφοροι Συμμετοχή με τα ορχηστρικά κομμάτια «Meditation I» και «Meditation III». 2003 Θέλετε δέντρ' ανθίσετε, θέλετε μαραθείτε ErosΒασίλης Γισδάκης, Καίτη Κουλιά Συνθέτες μελοποιούν ποιητές. Μουσική στα «Χωρίς Χρώμα, Χωρίς Σώμα» (Γιώργος Σεφέρης) και «Γαλάζια Χάντρα» (Ανδρέας Εμπειρίκος). 2003 Ο.Η.Ε. Sony/ΑκτήΒάκια Σταύρου Στίχοι και μουσική στα «Θέλω Να 'ναι Νύχτα» και «Κρυφά Το Κορμί». 2004 Τρία τραγούδια MercuryΕλευθερία Αρβανιτάκη Μουσική στο τραγούδι «Οι Φίλοι Μου Δεν Σ' Αγαπούν» σε στίχους του Θοδωρή Αθερίδη. 2004 Φρέσκο χιόνι Minos/EMIΒασίλης Παπακωσνταντίνου Στίχοι και μουσική στο «Μη Φοβάσαι». Μουσική στο «Περνάω Απέναντι» σε στίχους Οδυσσέα Ιωάννου.2005Κωστής Παλαμάς: Δεν ξέρω παρά να τραγουδώ Ε.Κ.Π. ΑθηνώνΔιάφοροι Διάφοροι συνθέτες μελοποιούν Κωστή Παλαμά. Μουσική στο τραγούδι «Ρόδου Μοσκοβόλημα» σε ερμηνεία της Ελένης Τσαλιγοπούλου. 2005 Πρωί της Κυριακής UniversalΚαλλιόπη Βέττα Στίχοι από κοινού με τον Μιχάλη Κουμπιό στο «Το Όνειρο Γεννήθηκε».2007Πάντα κάτι μένει UniversalΜάνος Ελευθερίου Διάφοροι συνθέτες μελοποιούν Μάνο Ελευθερίου. Μουσική στο «Πάντα κάτι μένει». 2007 Ψωμί κ' εφημερίδα Minos/EMIΜίλτος Πασχαλίδης Στίχοι και μουσική στο τραγούδι «Ξεχασμένη». 2008 From Athens to Beijing UniversalΔιάφοροι Ορχηστρικά διαφόρων συνθετών. Μεταξύ αυτών το «Ελένη Τρωαδίτισσα» του Γιώργου Ανδρέου. 2008 Πέτρινοι κήποι LyraΧρήστος Θηβαίος Στίχοι στο «Για Μας Τους Δυο».2010Ένα ταξίδι που δεν έκανες ποτέ Sony/ΑκτήΕλεάννα Ζεγκίνογλου Στίχοι στο τραγούδι «Στους Σταθμούς». Στίχοι και μουσική στο τραγούδι «Δεν Σε Νοιάζει».Τραγουδά ντουέτο στο τραγούδι «Κανένας Δεν Ξεφεύγει Απ' Την Αγάπη».2010Δυο πράγματα μόνοSony/ΑκτήΓεωργία ΝταγάκηDigital single. Μουσική-στίχοι. 2014 Παίζουμε για τη φανέλα Μικρός ΉρωςΓιώργος Μαργαρίτης Μουσική στο τραγούδι «Ο Βρεγμένος» σε στίχους Θοδωρή Γκόνη.2018Έρωτας ή ΤίποταMINOS-EMIΓιώργος ΚαζαντζήςΣτίχοι στο τραγούδι «Από Την Αρχή». Ερμηνεύει ο Γιώργος Νταλάρας.2018Των φίλων τα σπίτιαFeelgood RecordsΕλένη ΤσαλιγοπούλουΜουσική στα: «Το Κλειδί» (στίχοι: Μαργαρίτα Μυτιληναίου) και «Τα Τραγούδια Πήρα Αγκαλιά» (στίχοι: Οδυσσέας Ιωάννου).201916 γάμοι για μιαν αγάπηΜικρός ΉρωςΔιάφοροιΜουσική στα: «Έμαθα απ' τ' αηδόνι» (στίχοι: Ξενοφώντας Δαλιάνης, ερμηνεία: Απόστολος Ρίζος) και «Με λένε πηγή» (στίχοι: Βασιλική Λαμπίρη, ερμηνεία: Ελένη Τσαλιγοπούλου).2020Απ' το μέλλον κι απ'το παρελθόνΜικρός ΉρωςΑναστασία ΜουτσάτσουΜουσική στο: «Στο σώμα σου ταξίδεψα» (στίχοι: Ουρανία Πατέλλη).2022Ζωή απ' την αρχήWalnutΚωνσταντίνος ΝάρηςΣτίχοι στο «Με έμαθες να ζω» (μουσική: Στάθης Δρογώσης). Μουσική και στίχοι στο «Το παιδί που κρύβεις», μουσική στο «Μέρα Αφροδίτης» (στίχοι: Θράσος Καμινάκης).

 Παραπομπές 

Κατηγορία:Έλληνες συνθέτες
Κατηγορία:Έλληνες στιχουργοί
Κατηγορία:Έλληνες συγγραφείς του 20ού αιώνα
Κατηγορία:Έλληνες συγγραφείς του 21ου αιώνα